Hans Tabor

Hans Tabor (1922–2003) var en dansk diplomat og sosialdemokratisk politiker.

Som Danmarks FN-ambassadør var han formann for FNs sikkerhetsråd i 1967, ved utbruddet av seksdagerskrigen mellom Israel og en rekke arabiske land i Midtøsten. Tabor oppnådde kortvarig verdensberømmelse da han greide å forhandle frem en våpenhvile mellom de krigførende partene.   

Kort tid etter denne diplomatiske suksessen ble han utnevnt til utenriksminister av Jens Otto Krag, men da regjeringen falt bare fire måneder senere ved Folketingsvalget 1968, vendte han tilbake til diplomatiet, først som ambassadør i Roma. Hans siste ambassadørpost var i Oslo før han ble pensjonist.

Han er gravlagt på Frederiksberg Ældre Kirkegård.

Referanser

 Kilder 
 Hans Tabor er død. Artikkel hos Berlingske

Kategori:Danske diplomater
Kategori:Danske ambassadører
Kategori:Ambassadører til Belgia
Kategori:FN-ambassadører
Kategori:Ambassadører til Italia
Kategori:Ambassadører til Malta
Kategori:Ambassadører til Canada
Kategori:Ambassadører til Frankrike
Kategori:Ambassadører til Norge
Kategori:Danske utenriksministre
Kategori:Socialdemokratiet-ministre
Kategori:Personer fra København